पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जिला परिषद जोधपुर में एलडीसी के पद पर भर्ती के लिए कुल 85 युवाओं ने फर्जी दस्तावेज पेश कर नौकरी पाने का प्रयास किया है। इनके खिलाफ पुलिस में अपराध दर्ज कराया जाएगा। इसकी अनुमति के लिए जिला परिषद ने पंचायतराज के सचिव को प्रकरण बना कर दस्तावेज भेजे हैं।
जिला परिषद के एसीईओ चूना राम विश्नोई ने बताया कि जोधपुर में एलडीसी के 707 रिक्त पदों के लिए मूल दस्तावेज की जांच कराने अब तक आए युवाओं में से 85 युवा ऐसे हैं जिन्होंने कंप्यूटर योग्यता के प्रमाण पत्र फर्जी ,गैर मान्यता प्राप्त एवं सुप्रीम कोर्ट की ओर से प्रतिबंधित संस्थान के पेश किए हैं। इन युवाओं के खिलाफ जालसाजी से सरकारी नौकरी प्राप्त करने का प्रयास में अपराध दर्ज कराया जाएगा। इनमें युवक के साथ युवतियां,विधवा व परित्यक्ता भी शामिल है।
इस लिए पेश किए फर्जी दस्तावेज :
एसीईओ ने बताया कि राज्य सरकार की ओर से मान्यता प्राप्त आरकेसीएल कंप्यूटर का 30 मई को परिणाम घोषित हुआ था। इसमें कई अभ्यर्थी फैल हो गए थे। इसके बाद इन अभ्यर्थियों ने बाजार से गैर मान्यता प्राप्त एवं प्रतिबंधित संस्थाओं से 10 से 15 हजार रुपए में फर्जी कंप्यूटर प्रमाण पत्र प्राप्त कर पेश किए हैं। जबकि आवेदन पत्र में इन अभ्यर्थियों ने आरकेसीएल की परीक्षा देना व परिणाम नहीं आना भरा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn